62014TO0488(02)_INF
Rješenje Općeg suda (osmo vijeće) od 6. prosinca 2023. –Mdr Inversiones i Espacio Activos Financieros/Komisija
(spojeni predmeti T-488/14 i T-489/14) (
1
)
„Tužba za poništenje – Državne potpore – Potpora koju su španjolske vlasti dodijelile u korist određenih gospodarskih interesnih udruženja (GIU) i njihovih ulagača – Porezni sustav primjenjiv na određene ugovore o financijskom zakupu za stjecanje brodova (španjolski sustav poreznog poticaja na zakup) – Odluka kojom se potpora proglašava djelomično nespojivom s unutarnjim tržištem i djelomično određuje njezin povrat – Djelomičan nestanak predmeta spora – Djelomična obustava postupka – Očito djelomično pravno neutemeljena tužba”
1.
Tužba za poništenje – Tužba protiv odluke – Pravni interes – Djelomično poništenje pobijanog akta u okviru druge tužbe podnesene protiv tog akta – Tužba kojom se traži poništenje poništenih dijelova pobijanog akta i poništenje dijelova koji nisu poništeni – Tužba koja zadržava svoju predmetnost samo u odnosu na dijelove koji nisu poništeni
(čl. 263. i 277. UFEU-a; Poslovnik Općeg suda, čl. 131.)
(t. 22.-48.)
2.
Potpore koje dodjeljuju države – Pojam – Selektivnost mjere – Porezne mjere u korist određenih gospodarskih interesnih udruženja i njihovih ulagača – Porezni sustav primjenjiv na određene ugovore o financijskom zakupu za stjecanje brodova – Selektivnost cjelokupnog sustava utvrđena na temelju učinaka odobrenja rane amortizacije na dobit iz drugih uvedenih mjera – Dopuštenost
(čl. 107. st. 1. UFEU-a)
(t. 54.-59.)
3.
Akti institucija – Obrazloženje – Obveza – Doseg – Komisijina odluka o državnim potporama – Odluka o poreznom sustavu koji se primjenjuje na određene ugovore o financijskom leasingu za kupnju brodova – Nužnost izlaganja činjenica i pravnih stajališta koja imaju suštinsku važnost u strukturi odluke – Nepostojanje zahtjeva da se posebno obrazloži svaki element koji su navele zainteresirane osobe
(čl. 107. st. 1. i čl. 296. UFEU-a)
(t. 63., 64.)
Izreka
1.
Obustavlja se postupak po tužbama u dijelu u kojem su usmjerene protiv članka 1. Odluke Komisije 2014/200/EU od 17. srpnja 2013. o državnoj potpori SA.21233 C/11 (ex NN/11, ex CP 137/06) koju provodi Španjolska – Porezne mjere koje se primjenjuju na određene ugovore o financijskom zakupu, također poznate i kao španjolski sustav poreznih poticaja na zakup, u mjeri u kojoj određuje gospodarsko interesna udruženja i njihove ulagače jedinim korisnicima potpore iz te odluke, i članka 4. stavka 1. navedene odluke, u dijelu u kojem se njime Kraljevini Španjolskoj nalaže da osigura povrat cjelokupnog iznosa potpore iz te odluke od ulagača gospodarsko interesnih udruženja koji su je koristili.
2.
U preostalom dijelu tužbe se odbijaju.
3.
Svaka stranka snosit će vlastite troškove.
(
1
)	SL C 282, 25. 8. 2014.